Koit Luus

Koit Luus (sündinud 6. märtsil 1967 Tallinnas) on Eesti ajakirjanik, suhtekorraldaja ja riigiametnik.

Hariduskäik
Ta lõpetas 1985. aastal Tallinna Spordiinternaatkooli ja õppis Tallinna Pedagoogilises Instituudis füüsikat.Endine maksuameti pressijuht Koit Luus hakkas sotsiaaldemokraadiks Eesti Ekspress, 19.08.2005.

Töökäik
Töö ajakirjanikuna
Koit Luus töötas raadioajakirjanikuna Eesti Raadios: algul spordisaadete, hiljem päevauudiste toimetuses. Oli kirjutav ajakirjanik ajalehes Äripäev, hiljem vabakutseline.

Konflikt riigiametnikuna Maksuametis
Ta oli 19. juulini 2003 Maksuameti avalike suhete nõunik, kuid vallandati tööga mitte toimetulemise tõttu. Luus vaidlustas oma ametist vabastamise kohtus, soovides, et tema ametist vabastamise aluseid muudetaks ja talle mõistetaks välja hüvitis. Kohus luges Luusi teenistusest vabastatuks tema enda algatusel ning kohustas Maksu- ja Tolliametit maksma talle hüvitiseks kuue kuu palga kogusummas 108 000 krooni.Kohus tunnistas Koit Luusi vallandamise õigustühiseks, 20. veebruar 2004.

Maksuameti endine peadirektor Aivar Sõerd kaebas Luusi ajakirjanduses avaldatud laimu pärast kohtusse.Sõerd kaebab eksalluva Koit Luusi kohtusse, epl.ee, 5. august 2003. 

Töö muude asutuste suhtekorraldajana
Oktoobrist 2004 töötas ta Eesti Maksumaksjate Liidu pressiesindajana. Koit Luus juhib maksumaksjate suhteid Maksumaksjate liidu töötaja süüdistab liitu poliitilisuses, 1. juuli 2005.

Hiljem on ta töötanud SA Ida-Viru Keskhaigla kommunikatsioonijuhina.

Poliitiline tegevus
Aastatel 1999–2001 oli ta Isamaaliidu liige.

Aastatel 2005–2007 oli ta Sotsiaaldemokraatliku Erakonna liige. Ta kandideeris 2007. aasta Riigikogu valimistel üksikkandidaadina, kogus 111 häält ega osutunud valituks. Ta kandideeris ka 2011. aasta Riigikogu valimistel üksikkandidaadina, kogus 57 häält ega osutunud valituks.

Teosed
Ta on avaldanud essee- ja intervjuukogu "Mehine aru päästab maailma" (Ilo, 2006).Kirje e-kataloogis ESTER

 Viited 

 Välislingid 
 Ekstöötaja: Sõerdi asetäitja kontrollis maksuameti juhti, EPL, 5. august 2003
 VVK Riigikogu valimised 2007
 VVK, Riigikogu valimised 2011: Koit Luus

Kategooria:Eesti ajakirjanikud
Kategooria:Eesti suhtekorraldajad
Kategooria:Sündinud 1967